‎ความเดิมในเดอะ เซอร์เคิล
‎แจ็กกับลิซ่าเข้ามาเล่นใหม่โดยเป็นจอห์น
‎มาลุยกันเลย!
‎- โอ้ นายเป็นหมอดู ‎- ว่าไงนะ
‎ฟังเหมือนตำนานที่ยังมีชีวิตเลย
‎แคทกางกรงเล็บพร้อมสู้…
‎โคลอี้กำลังโกหก!
‎แคท ปล่อยมันไปได้แล้ว!
‎แคทมาเพื่อเล่นเกมชัดๆ
‎และต้องชดใช้
‎เวรเอ๊ย นึกแล้วเชียว!
‎ในเดอะ เซอร์เคิล ‎ทำอะไรไว้ก็ได้แบบนั้นแหละจ้ะ
‎เทรเวอร์กับมิตเชลล์วางแผนโจมตี
‎ได้เวลาแยก แฮชแท็กพวกเจ้าแม่ปากสว่าง แล้ว
‎ข้อความ
‎"โจ๊กเกอร์ของเดอะ เซอร์เคิลก็คือ…"
‎(มิตเชลล์ - คอร์ทนีย์)
‎แต่ริเวอร์ได้เป็นซูเปอร์อินฟลูเอนเซอร์ ‎และบล็อกมิตเชลล์ตัวต่อตัว
‎- จอห์นเหรอ ‎- เปล่า ฉันริเวอร์
‎- ว่าไงนะ ‎- ใช่เลย!
‎หัวฉันอีนุงตุงนังไปหมดแล้ว!
‎อรุณสวัสดิ์ค่ะ เราทำได้
‎นี่คือวันสุดท้ายของเดอะ เซอร์เคิล ‎ซึ่งหมายความได้สี่อย่าง
‎หนึ่ง นี่คือการตื่นครั้งสุดท้าย
‎อรุณสวัสดิ์ เซอร์เคิล
‎ไม่อยากเชื่อเลยว่านี่คือเช้าสุดท้ายของฉันที่นี่
‎สอง เรามีผู้เข้ารอบสุดท้ายห้าคน
‎ผมคือผู้เข้ารอบสุดท้าย
‎สาม วันนี้ผู้เล่นคนหนึ่งจะได้กลับบ้าน ‎พร้อมเงินหนึ่งแสนเหรียญ
‎เรารวมเงินกันซื้อเรืออะไรแบบนั้นได้นะ
‎เอาเลย
‎แต่สิ่งที่สำคัญที่สุด สี่…
‎ในที่สุดก็…
‎ในที่สุดฉันก็ได้เดินแบบสโลโมชั่น ‎ที่ทางเดินของเซอร์เคิล
‎นับถอยหลังครั้งสุดท้าย
‎ระวังไว้ เหล่าผู้เล่น แม่ไปซ้อมสะบัดผม ‎แบบบียอนเซ่มาแล้วจ้ะ
‎นับถอยหลัง…
‎เช้าแล้ว!
‎(โคลอี้)
‎โคลอี้จ๋า ฉันคงไม่อยากให้ใครอื่นมาปิดท้าย
‎การกรีดกรายบนทางเดินครั้งแรกให้อีกแล้ว ‎ขอบใจนะ!
‎"แจ้งเตือน!"
‎โอเค
‎ลิซ่า เรามีแจ้งเตือนครับ
‎พระเจ้า โอเค
‎เรามีแจ้งเตือน!
‎อรุณสวัสดิ์ค่ะ เหล่าผู้เข้ารอบสุดท้าย ‎ตื่นกันได้แล้ว
‎มิเชลล์ เยี่ยมเลย!
‎เธอพูดว่า "อรุณสวัสดิ์ค่ะ ‎เหล่าผู้เข้ารอบสุดท้าย"
‎ลืมตาแล้วตั้งใจฟังไว้ให้ดี
‎ลืมแล้วจ้ะ ลืมแล้ว คุณก็เห็น ‎ฉันลืมตาเท่าที่จะมากได้แล้ว
‎พวกคุณเข้ารอบสุดท้ายได้สำเร็จ
‎และก็ใกล้จะได้คว้าเงิน ‎หนึ่งแสนเหรียญไปครองแล้ว!
‎ผมรู้!
‎เป็นคำพูดเตือนใจที่น่ารักจริงๆ
‎นั่นเป็นเงินก้อนใหญ่มากนะ ที่รัก
‎เงินก้อนนั้นเปลี่ยนชีวิตได้เลย
‎และผมก็ต้องการมันทุกบาททุกสตางค์เลยละ
‎ในวันนี้ พวกคุณจะได้จัดอันดับเป็นครั้งสุดท้าย
‎ฉะนั้นคิดถึงตัวเลือกให้รอบคอบ
‎ครับ ส่งพลังงานนั้นออกมาเลย
‎- ใครๆ ก็ชนะได้ จริงๆ นะ ‎- ครับ จริงๆ เลย
‎ใครสมควรชนะ และใครไม่ใช่
‎ฟังนะ ผมรู้แล้วว่าใครสมควรชนะ
‎ผมนี่ไง ไม่ใช่คนอื่นๆ หรอก
‎เราไม่รู้ด้วยซ้ำว่าใครยังอยู่บ้าง ‎หลังจากการบล็อกเมื่อคืน
‎ข้ามมาคุยเรื่องนี้ก่อนเถอะ
‎ฉันจะพบพวกคุณคืนนี้
‎เมื่อผู้เล่นคนหนึ่งจะถูกประกาศ ‎ให้เป็นผู้ชนะของเดอะ เซอร์เคิล
‎และคว้าเงินหนึ่งแสนเหรียญ ‎อันหอมหวานก้อนนั้นกลับบ้าน
‎หวานปากเลย
‎ตื่นเต้นจ้า!
‎นั่นแปลว่าคืนนี้เราจะได้รู้ว่า ‎ใครคือผู้ชนะของเดอะ เซอร์เคิล
‎แต่ระหว่างนั้น ฉันได้ส่งบางอย่างไปให้พวกคุณ
‎มันอยู่หน้าประตูแล้วค่ะ
‎จริงเหรอ
‎เรามีของมาส่งละ
‎พระเจ้า มิเชลล์ อยากรู้แล้ว ‎ว่าคุณส่งอะไรมาให้ผม
‎ไปหยิบได้เลย และขอให้สนุกนะคะ
‎โอ้ ได้เลย!
‎คุณพระ
‎มีบางอย่างอยู่หน้าประตู ‎จะเป็นอะไรกันนะ ตายแล้ว
‎ขอไปดูก่อนนะว่าได้อะไร!
‎ดูสิ!
‎คุณพระ!
‎ฉันคือผู้เข้ารอบสุดท้าย เฮ้ๆ
‎เจ๋งมากเลย ขอดูให้ชื่นใจก่อนเปิดนะ
‎เป็นมื้อเช้านี่เอง
‎มีแยมนิดหน่อย
‎ตายแล้ว!
‎- ดูน่ากินมากเลย ‎- สนุกจัง!
‎ดูของดีพวกนี้สิ ว้าว
‎กลิ่นหอมยั่วใจ
‎ใช่เลย มิเชลล์ คุณรู้ดีจริงๆ ‎ว่าจะทำให้ผมรู้สึกดีได้ยังไง
‎ดูซะก่อน!
‎น่ารักเกินไปแล้ว! เจ้านี่วิบวับสุดๆ ‎เหมือนกับฉันเลย
‎ใช่เลยจ้ะ
‎ขอดื่มให้กับผู้เข้ารอบสุดท้าย!
‎เราทำได้!
‎แด่ผู้เข้ารอบสุดท้าย
‎รสชาติเหมือนชัยชนะกับ…
‎เงิน
‎น่าจะหนึ่งแสนเหรียญด้วย
‎ก่อนที่คอร์ทนีย์จะเมาชัยชนะ
‎ฉันสงสัยจังว่ามีใครจะจำได้ไหม ‎ว่าเมื่อคืนเกิดเรื่องใหญ่ขึ้น
‎"นิวส์ฟีดอัปเดตแล้ว"
‎เราไม่รู้ว่าอินฟลูเอนเซอร์ลับไปหาใคร
‎- อาจเป็นใครก็ได้ ‎- ครับ
‎ถ้ามิตเชลล์ถูกบล็อกเมื่อคืน ก็ลืมได้เลย ‎เทรเวอร์ไม่ได้ชนะอะไรแล้ว
‎เซอร์เคิล พาไปดูนิวส์ฟีดเลย
‎"เดอะ เซอร์เคิลฝากข้อความไว้ให้คุณ"
‎เซอร์เคิล เปิดข้อความเลย
‎พระเจ้า อยากเห็นเต็มแก่แล้ว
‎(เดอะ เซอร์เคิล)
‎ไม่นะ!
‎เยี่ยม มิตเชลล์ไปแล้ว ‎ทุกอย่างเป็นไปตามแผนเป๊ะ
‎มันจบแล้ว
‎ฉันแพ้แล้วแน่นอน
‎โอเค มิตเชลล์ นายจะบอกอะไรพวกเรา
‎ผมว่าเป็นตัวปลอมละ ‎อาจเป็นแม่เขาอะไรทำนองนั้น
‎- ใช่ ไม่สิ ฉันว่าเป็นผู้หญิงที่แก่กว่านั้น ‎- ครับ
‎ตู้ม เป็นยังไงบ้าง ครอบครัวเซอร์เคิล
‎นี่มิตเชลล์ของทุกคนเอง
‎- อะไรเนี่ย ‎- นั่นสิ
‎เขาเป็นตัวจริง
‎ฉันเสียใจสุดๆ เลย
‎ฉันเข้ามาในเดอะ เซอร์เคิลโดยเป็นตัวเอง ‎ซื่อตรงกับคนที่ฉันเป็น
‎ดูสิว่าพ่อหนุ่มคนนี้หล่อแค่ไหน บ้าจริง!
‎มิตเชลล์หน้าตาดีจริงๆ ด้วย ‎ให้ตาย มิตเชลล์อย่างแซ่บ!
‎ฉันยังคิดว่าโจ๊กเกอร์ยังอยู่ ‎ในหมู่พวกนายร้อยเปอร์เซ็นต์
‎และยังอยู่ในนั้น คอยด้อมๆ มองๆ
‎และบอกแค่สิ่งที่พวกนายอยากได้ยิน
‎โชคดีนะ
‎และขอให้คนที่ดีที่สุด จริงใจที่สุด ‎และมีหัวใจบริสุทธิ์ที่สุดชนะ
‎แล้วเจอกันในตอนสุดท้าย ที่รัก!
‎ใจฉัน ฉันโกรธมากเลยตอนนี้
‎ฉันโกรธมากๆ เลย
‎ตลกมากอะ ผมคิดจริงๆ นะ ‎ว่ามิตเชลล์เป็นตัวปลอม
‎หัวฉันขาวโพลนไปหมดแล้ว
‎แปลว่าเมื่อคืนเทรเวอร์อาจ ‎ไม่ได้เป็นอินฟลูเอนเซอร์
‎ครับ
‎ถ้าเป็นคอร์ทนีย์ นั่นก็เป็นการเดินเกม ‎ที่ร้ายกาจสุดๆ ไม่มีอะไรจะพูดเลย
‎อาจเป็นริเวอร์
‎ขอโทษด้วย รู้สึกแย่มากเลยแต่ก็ต้องทำ
‎ข้อความเจ๋งดี ที่เขาพูดก็ไม่ผิด
‎โจ๊กเกอร์ยังอยู่ในเกม ‎ที่จริงโจ๊กเกอร์ได้เข้ารอบสุดท้ายด้วย
‎ทีมสามวงล้อแตกแล้ว ไม่มีทางย้อนกลับแล้ว
‎และฉันรู้สึกว่ามีบางคน
‎เล่นเกมอย่างร้ายกาจมาตั้งแต่ต้น
‎แบบนั้นไม่แฟร์เลย
‎คุณไม่จำเป็นต้องเล่นแบบนั้น
‎ฉันรู้สึกแบบนั้นแหละ
‎เป็นผู้เล่นก็ต้องเล่นเกมสิ จริงไหม ‎ยัยน้องชายน้องสาว
‎นี่คือผู้เข้ารอบสุดท้ายห้าคน
‎หนึ่งในพวกเราจะได้เงินแสนไปครอง ‎ขอให้เป็นผมด้วยเถอะ
‎ว้าว ห้าคนสุดท้าย
‎ห้าคนสุดท้าย
‎เราควรถามดูไหมว่าทุกคน ‎รู้สึกยังไงกับวิดีโอข้อความนั้น
‎- เอาสิ ‎- เซอร์เคิล พาไปที่เดอะ เซอร์เคิล แชทเลย
‎ผมจะไม่บอกพวกนี้แน่ๆ ว่า ‎ผมเป็นซูเปอร์อินฟลูเอนเซอร์ลับ
‎มันมีเหตุผลที่มันเป็นความลับ
‎เซอร์เคิล ข้อความ ใส่อีโมจิ ‎ผู้ชายเต้นรำสี่ตัวกับผู้หญิงเต้นรำหนึ่งตัว
‎แก้วค็อกเทลชนกัน หัวใจสีรุ้งสามดวง ‎กับหัวใจสีแดงสองดวง
‎"เชื่อกันไหมล่ะ"
‎"เราเป็นผู้เข้ารอบสุดท้าย!"
‎ลุยเลย พวกเธอ!
‎ใช่เลย ริเวอร์ สร้างบรรยากาศหน่อย ‎เราจะสร้างบรรยากาศกันเลย
‎เป็นบรรยากาศแง่บวก
‎เซอร์เคิล ข้อความ "อรุณสวัสดิ์ ทุกคน
‎หวังว่าทุกคนจะกำลังดื่มด่ำ ‎กับอาหารโอชะแบบฉันนะ!
‎ไม่อยากเชื่อเลยว่าเราได้เข้ารอบสุดท้าย! ‎อีโมจิไฟ ไฟ ไฟ!
‎ทุกคนมีความสุขกันแค่ไหนจ๊ะ" ส่งข้อความ
‎เผื่อไม่ได้สังเกตนะ คอร์ทนีย์ มิตเชลล์ไม่อยู่แล้ว
‎พวกเขาไม่จริงใจเรื่องที่มิตเชลล์จากไปเลย
‎แปลว่าต้องเป็นหนึ่งในพวกเขาแน่
‎เซอร์เคิล ข้อความ "โอ้ พระเจ้า! เราทำได้!
‎หวังว่าทุกคนจะชอบมื้อเช้านะ ‎ไม่อยากเชื่อว่ามิตเชลล์ไปแล้ว"
‎"เสียใจสุดๆ เลยเรื่องนั้น ‎ขอให้คนดีที่สุดชนะ หัวใจสีแดง"
‎ชอบนะที่โคลอี้เมินเรื่องมิตเชลล์ไปเลย
‎"เสียใจสุดๆ ที่เขาไปแล้ว ‎แต่ก็ดีใจที่เรายังอยู่ที่นี่
‎หวังว่าทุกคนจะกินอาหารกันอร่อย" ‎แบบนั้นแหละ
‎ข้อความ "เสียใจมากเลย ‎ที่เห็นว่ามิตเชลล์ไม่อยู่กับเราแล้ว
‎ขอบใจนะ ซูเปอร์อินฟลูเอนเซอร์ลับ ‎ที่ให้ฉันได้เข้ารอบสุดท้าย
‎ขอบคุณจริงๆ" ส่ง
‎ฉันด้วย เทรเวอร์ ฉันก็ขอบใจนายเหมือนกัน
‎เซอร์เคิล ข้อความ
‎"เป็นการนั่งรถไฟเหาะตีลังกาเดอะ เซอร์เคิล ‎ที่บ้ามากๆ เลยเนอะ
‎ฉันดีใจจริงๆ ที่ได้อยู่ที่นี่กับทุกคน ‎แฮชแท็กประสบการณ์ชีวิต"
‎"อยากเจอตัวจริงทุกคนเต็มแก่แล้ว หัวใจสีแดง"
‎บอกตามตรงนั่นก็เป็นสิ่งที่ผมตั้งตารอ
‎เซอร์เคิล ข้อความ "ฉันรู้ว่านี่เป็นเส้นทาง ‎ที่ยากลำบากสำหรับเราทุกคน
‎แต่ฉันอยากบอกให้ทุกคนรู้
‎ว่าฉันกำลังยกแก้วให้เรา ‎ผู้เข้ารอบสุดท้ายที่มาถึงเส้นชัย
‎ฉันภูมิใจในตัวเราและนับถือทุกคนเลย
‎แฮชแท็กเราทำได้ หัวใจสีแดง" ส่งข้อความ
‎ดื่มให้จอห์น และดื่มให้เงินแสนแบบก้อนรวม
‎- ใช่เลย ดื่ม ‎- แด่ช่วงเวลาสนุกๆ ในเดอะ เซอร์เคิล
‎ฉันตะลึงจริงๆ นะที่ได้เห็นว่า ‎ฉันยังอยู่ในรอบสุดท้าย
‎ฉันเข้ารอบสุดท้าย ฉันทำได้!
‎หลังการจากไปของมิตเชลล์
‎ผู้เล่นก็กำลังทำตัวให้ชินกับวันสุดท้าย
‎และในห้องของจอห์น ‎ความตื่นเต้นก็มาถึงระดับร้อนฉ่า
‎เกมไพ่โซลิแทร์ ต้องวางไพ่กี่แถวนะ
‎เจ็ดครับ
‎โลดโผนมาก ไปดูโคลอี้ดีกว่า ‎เธอมักทำเรื่องตื่นเต้นเป็นปกติ
‎ฉันอึ้งไปหมดจริงๆ นะ
‎นี่แปลกนะว่าไหม เทรฟ-เทรฟ
‎แน่นอนพันเปอร์เซ็นต์เลย
‎พวกคุณคิดว่าเพราะนี่เป็นวันสุดท้าย ‎เลยจะผ่อนคลายได้สินะ
‎เซอร์เคิล กระทุ้งด้วยบางอย่างที่คล้องจอง ‎กับขนมหม้อแกงแต่ไม่หวานซิ
‎"แจ้งเตือน!"
‎มีแจ้งเตือนละ!
‎เกิดอะไรขึ้น เซอร์เคิล
‎"ผู้เล่นทั้งหลาย พวกคุณต้อง ‎ทำการจัดอันดับครั้งสุดท้ายแล้ว!"
‎- โอเค ภารกิจหนึ่งแสนเหรียญ ‎- จัดอันดับ ได้เลย
‎การจัดอันดับที่สำคัญที่สุดของเกม
‎โอ้ พระเจ้า ไม่รู้เลยว่า ‎จะจัดอันดับใครไว้ตรงไหน
‎นี่คือบทสรุปของเกมทั้งหมด ตรงนี้เลย
‎เป็นคนที่ฉันคิดว่าสมควรชนะ
‎คนที่ฉันคิดว่าเล่นเกมได้ยอดเยี่ยม
‎นี่เป็นการจัดอันดับแบบที่อาจ…
‎สร้างความแตกต่าง ‎ระหว่างผมต้องกลับบ้านมือเปล่า
‎หรือกลับบ้านพร้อมเงินแสนเหรียญ
‎ผมจะใช้ใจจัดอันดับละ
‎พาไปที่หน้าการจัดอันดับครั้งสุดท้ายเลย
‎ดูนั่นสิ มีแค่สี่คนเอง
‎โคลอี้ เธออยู่บนๆ ในการจัดอันดับ
‎- บ่อยกว่าใครในเกมนี้ ‎- ใช่
‎เธอเป็นหวานใจคาร์ดาเชียนของผม ‎เป็นแม่สาว "ทูฮอตทูแฮนเดิล" ของผม
‎ดราม่าเล่นงานเธอ แต่เธอก็ยัง ‎เล่นเกมอย่างจริงใจมากๆ
‎เธอตลก เธอเป็น แฮชแท็กสาวในชุดแดง
‎แต่ถ้าผมให้เธออยู่อันดับหนึ่ง
‎ไม่ต้องสงสัยเลยว่าเธอจะชนะ ‎เงินหนึ่งแสนเหรียญแน่นอน
‎ฉันชอบคอร์ทนีย์จริงๆ นะ
‎เขาเป็นคนที่วิเศษมาก
‎แต่ฉันผิดหวังนิดหน่อย ‎กับกลยุทธ์ที่คอร์ทนีย์ใช้เล่นเกม
‎ถ้าคอร์ทนีย์เป็นโจ๊กเกอร์จริง ‎เขาก็เล่นเกมได้เก่งมาก
‎คอร์ทนีย์ เพื่อนซี้ผม
‎เขาคอยอยู่ข้างผมมาตลอด
‎คอร์ทนีย์จะป๊อปกว่าริเวอร์ ‎กับโคลอี้และเทรเวอร์ไหม
‎หรือว่าเทรเวอร์จะป๊อปในหมู่ ‎คอร์ทนีย์กับริเวอร์กว่าโคลอี้
‎ที่ผ่านมาจอห์นให้คำแนะนำที่ลึกซึ้ง
‎เขาคอยให้กำลังใจมาตลอด
‎เขาเป็นคนที่คอยรับฟังผม
‎ฉันไม่ได้คุยเรื่องอื่นกับเขาเลย ‎นอกจากเรื่องทรงเจ้าเข้าหมอ
‎เขาทำให้ฉันงงทุกครั้งที่ดูหมอให้
‎และหนวดนั่นก็ทำให้ฉันกลัวไม่เลิก
‎เขาเป็นคนที่วิเศษและน่าทึ่งมาก
‎ผมรู้สึกถึงพลังงานสดใสของเขา
‎ฉันชอบจอห์นมากเลยค่ะ
‎เขาตลก ติดดิน
‎ที่เรารู้สึกมั่นใจที่สุดก็คือเทรเวอร์…
‎- จะอยู่ที่โหล่ในการจัดอันดับของบางคน ‎- ใช่
‎และเราก็อยากทำให้เรื่องนั้นมันสมดุล
‎ผมรู้ว่าเทรเวอร์มาเล่นเกมนี้เพื่อลูกสาวของเขา
‎แม้ว่าเราจะไม่ใช่พันธมิตรที่สนิทกันที่สุด
‎เราก็คอยดูแลกันและกันในเกมนี้
‎ฉันคิดจริงๆ ว่าเทรเวอร์คอยช่วยฉัน
‎และฉันก็ช่วยเขา เราคือเจย์-ซีกับบียอนเซ่
‎ฉันแทบรอเจอเขาไม่ไหวแล้ว
‎สำหรับเทรเวอร์ เขากับผม ‎เชื่อมโยงกันในแง่ของจิตใจ
‎แต่ในแง่ของเกมแล้ว เราเข้ากันไม่ได้
‎ริเวอร์เป็นเพื่อนฉันมาตั้งแต่วันแรก ‎ฉันรักเขามากๆ เลย
‎เขาเป็นพลังงานด้านบวกมาตลอดทั้งเกม
‎ผมเห็นเลยว่าโคลอี้จะให้ริเวอร์ ‎อยู่อันดับสูงกว่าเรา
‎ผมคิดจริงๆ ว่านั่นจะทำให้ริเวอร์ ‎ได้ความป๊อปมากขึ้นอีกนิด
‎ริเวอร์ภักดีมาตลอด ซื่อตรงมาตลอด
‎เขาเป็นคนที่คอยช่วยเหลือผมในเกมนี้
‎แต่ว่าริเวอร์ก็อาจ…
‎ช่วยเหลือใครอีกหลายคนในเกมนี้ด้วย ‎เช่นโคลอี้กับจอห์น
‎หวังว่าฉันจะไม่ได้ทำตัวใสซื่อ ‎และหวังว่าเขาจะเป็นคนที่บอกจริงๆ
‎เพราะฉันรู้สึกกับผู้ชายคนนี้จริงๆ
‎เซอร์เคิล ช่วยล็อกเทรเวอร์ ‎ไว้อันดับหนึ่งของฉันด้วย
‎ฉันอยากมอบอันดับหนึ่งให้กับเขา
‎เพราะเขาทำให้ฉันรู้สึกเหมือนฉันเป็นผู้ชนะแล้ว
‎อันดับหนึ่งไม่ใช่ของใครไปได้ ‎นอกจากโคลอี้ของฉัน
‎เธอซื่อตรงต่อหัวใจตัวเอง
‎และฉันก็อยากเห็นเธอ ‎ได้ครองเงินหนึ่งแสนเหรียญ
‎ผมเชื่อว่าไม่มีใครอื่นอีกแล้วในเดอะ เซอร์เคิล
‎จะสมควรชนะไปมากกว่าคอร์ทนีย์
‎และด้วยเหตุนั้น
‎ผมอยากให้คอร์ทนีย์เป็นอันดับหนึ่งของผม
‎ที่อันดับหนึ่ง ผมจะให้เป็นจอห์น
‎การจัดอันดับผู้เล่นเหล่านี้ตามลำดับกลยุทธ์
‎จะทำให้ผมมีโอกาสมากที่สุด ‎ที่จะได้ครองเงินหนึ่งแสนเหรียญ
‎แต่ว่าผมก็รักเขามากเช่นกัน
‎เราคิดว่าคอร์ทนีย์มีโอกาส ‎ที่จะป๊อปมากกว่าเทรเวอร์
‎เราเลยอยากดันอันดับของคอร์ทนีย์ลงมานิดหน่อย
‎- และใส่คอร์ทนีย์ไว้ที่สอง ‎- ที่สอง ใช่เลย
‎เมื่อเป็นการจัดอันดับที่สาม ‎ผมต้องใส่พันธมิตรที่แข็งแกร่งที่สุด ริเวอร์
‎ผมต้องใช้กลยุทธ์ในการจัดอันดับครั้งนี้
‎และผมให้ริเวอร์อยู่ตำแหน่งสูงเกินไปไม่ได้
‎ไม่อย่างนั้นคงเหมือนยื่นเงินแสนให้เขา
‎ผมเลยต้องให้ริเวอร์อยู่อันดับต่ำที่สุด ‎เท่าที่มนุษยธรรมของผมจะรับได้
‎เซอร์เคิล อันดับสี่ ผมอยากใส่จอห์น
‎จอห์นเป็นคนที่วิเศษมาก และผมก็ดีใจที่เขามาที่นี่
‎แต่สำหรับผม อีกสามคนสมควรชนะมากกว่า
‎เซอร์เคิล ส่งการจัดอันดับครั้งสุดท้ายได้เลย
‎(เสร็จสิ้นการจัดอันดับ)
‎- ทีนี้ก็เป็นอันจบ ‎- เท่าที่เรารู้ เราอาจเป็นผู้ชนะก็ได้
‎- นั่นสิ ‎- คงต้องรอดู
‎ผมมาเพื่อคว้าเงินแสนเหรียญ ‎แต่ผมทำไม่ได้ ทำไม่ได้
‎ผมต้องทำสิ่งที่ถูกต้อง
‎ไม่มีการเล่นกลยุทธ์ทั้งนั้น ใช้ความจริงใจล้วนๆ
‎- "ผู้เล่นทั้งหลาย การจัดอันดับครั้งสุดท้าย…" ‎- "เสร็จสิ้นแล้ว"
‎งั้นมันก็จบแล้ว
‎"ก่อนที่จะมีการประกาศผู้ชนะ
‎พวกคุณได้รับเชิญให้เข้าสู่ ‎เซอร์เคิล แชทเป็นครั้งสุดท้าย"
‎- น่าสนใจแฮะ ‎- โอเค
‎"ทว่าการแชทครั้งนี้จะเกิดขึ้นแบบตัวต่อตัว!"
‎จองไว้ให้เราสองที่นะ
‎ทำไมฉันตื่นเต้นล่ะเนี่ย
‎ทุกคนต้องเกลียดฉันแน่
‎เอาแล้ว พวกนั้นจะได้เจอผม
‎"โปรดเตรียมตัวให้พร้อมเจอกันแบบตัวต่อตัว"
‎ต่อให้พวกเขาโกรธ แต่ถ้าฉันน่ารัก ‎พวกเขาคงโกรธไม่มากหรอกเนอะ
‎งั้นต้องไปแต่งหน้าแล้ว
‎ขอไปเตรียมตัวก่อนนะ!
‎ใช่เลยจ้ะ หลังจากได้เห็น ‎แค่รูปโปรไฟล์กันมาตั้งแต่เริ่มเกม
‎ตอนนี้พวกเขาจะได้เจอหน้ากันจริงๆ ‎ในไม่กี่อึดใจแล้ว
‎ทุกคนคะ! พวกเขาทุกคนต่างเอาชุด
‎"ฉันอาจได้ครองเงินแสนในชุดนี้" มาใส่ละ
‎ผมอยากเจอตัวจริงของผู้เล่นทุกคนเต็มแก่แล้ว
‎และดูว่าจะมีอะไรถูกเปิดเผยบ้าง
‎พวกเขาจะต้องตกใจและรู้สึกถูกหักหลังแน่
‎ผมไม่แน่ใจว่าพวกเขาจะมีปฏิกิริยายังไง
‎เราเหมือนทำให้ตกใจสองเด้งเลย
‎แบบว่าเราเป็นตัวปลอมไปแล้ว ‎แล้วก็มาเป็นตัวปลอมอีก
‎- ครับ ‎- แต่เป็นอีกตัว
‎พวกเขาคงแบบ "ให้ตาย ต้มเราอีกแล้วเหรอ"
‎ในที่สุดฉันก็กำลังจะได้เจอทุกคน โดยเป็นตัวเอง
‎ตัวฉันเลย
‎ฉันตื่นเต้นจริงๆ ที่จะได้เจอเทรเวอร์ ‎ฉันอยากกอดเขาจัง
‎ถ้าเทรเวอร์เป็นคนที่เขาบอกว่าเป็น ‎ฉันก็ไม่สนเรื่องการชนะเดอะ เซอร์เคิลเลย
‎ไม่สนเลย
‎ไปกันเลย
‎คำนับให้แม่สาวโคลอี้
‎เจ้าหญิงอังกฤษ สาวเอสเซ็กซ์ดินระเบิด ‎และตำนานเซอร์เคิลระดับนานาชาติ
‎โอ้ พระเจ้า นี่น่ารักอะ ดูซะก่อน!
‎จอห์น! คอร์ทนีย์!
‎มีที่ให้ฉันด้วย! ตายแล้ว!
‎ไม่รู้ว่านั่งลงเลยได้ไหม ประหม่านิดหน่อยแฮะ
‎ฉันน่าจะสควอทแก้กังวลหรือทำอะไรสักอย่างก่อน
‎อยากรู้จังว่าใครจะเดินเข้าประตูนั้นมา
‎"แจ้งเตือน!" พระเจ้า!
‎"เทรเวอร์กำลังไปพบคุณแล้ว"
‎สุภาพบุรุษและสตรี นี่คือป๊ะป๋า ‎ของสาวน้อยจากย่านบรองซ์
‎ราชานักทเวิร์กแห่งเดอะ เซอร์เคิล ‎และที่จริงคือเดลีซ่า ภรรยาตัวจริงของเขา
‎ขอให้ฉันดีพอกับที่เขาคาดไว้ด้วยเถอะ
‎เตรียมตัวให้พร้อมนะ โคลอี้ ‎คุณกำลังจะได้พบราชินีแห่งตัวปลอม
‎โอ้ พระเจ้า!
‎เธอคือเทรเวอร์!
‎เธอคือเทรเวอร์! ไม่นะ!
‎เธอดูสวยมากเลย!
‎- เธอชื่ออะไร ‎- เดลีซ่า
‎เดลีซ่า พระเจ้า ดีใจที่ได้พบนะ
‎- เธอเล่นเกมเก่งมากเลย คุณพระ! ‎- ขอบใจ
‎ใจหนึ่งฉันก็หวังว่าเธอจะเป็นตัวปลอม
‎- จริงเหรอ ‎- ฉันหวังน่ะ แต่ก็รู้ว่าเธอไม่ได้เป็น
‎ฉันช็อกตาตั้งไปเลย
‎ลึกๆ ฉันก็คิดนะว่า ‎"ฉันจะไม่ตกหลุมรักพ่อหนุ่มนี่หรอก"
‎- แต่แล้วฉันก็แบบ… ‎- ฉันขอโทษจริงๆ
‎ฉันรู้สึกแย่มากเลย เขามีตัวตนจริงๆ นะ ‎แต่เขาเป็นสามีฉันเอง
‎สุดยอดเลย!
‎- ทีนี้ยิ่งไปไม่ถูกกันใหญ่ ‎- ขอโทษด้วยนะ
‎นี่ แบบว่ามีที่เพิ่มในชีวิตคู่ ‎ของเรานะจ๊ะถ้าเธออยาก…
‎- รู้นะ ‎- พระเจ้า เธอมีลูกสาวใช่ไหม
‎เรามีลูกสาวตัวน้อยหนึ่งคน แกหนึ่งขวบแล้ว
‎จริงๆ แล้วทุกอย่างที่ฉันบอกก็คือตัวฉันนั่นแหละ
‎ฉันแค่ต้องเล่นเป็นผู้ชาย
‎- แน่นอน ‎- พอเข้าใจเนอะ
‎แล้วเธอก็เต๊าะฉันก่อนด้วย ฉันโทษเธอเลย
‎เพราะฉันไม่ได้ตั้งใจจะมาหลีใคร
‎ตอนที่อยู่ในเกม ฉันแบบว่า…
‎"ฉันไม่มีทางตกหลุมรักใคร ‎ในเดอะ เซอร์เคิลแน่"
‎แต่ความหวังมันมีเสมอ
‎- พอนึกออกนะ ‎- จ้ะ
‎ถ้ามิตช์เป็นตัวจริงแล้วเราไปกันได้ดีล่ะ
‎- พอนึกออกนะ เขาเป็นตัวจริง ‎- ใช่เลย
‎- เขาเป็นตัวจริง ‎- แต่เทรเวอร์ไม่ใช่
‎เขาเป็นตัวจริง แต่ก็ไม่ใช่ตัวจริง
‎เขามีตัวตนจริง เขาแค่ไม่ได้อยู่ที่นี่
‎- พระเจ้า เธอดูน่าทึ่งมากเลย ‎- ขอบใจ
‎- เธอจ๋า ขอเลย เธอแจ่มจรัสมาก ‎- ขอบคุณ!
‎จนฉันบรรยายไม่ถูกเลย!
‎แต่ขอบอกอะไรไว้เลยนะ ‎เธอเป็นผู้หญิงเพียงคนเดียว
‎เธอเป็นผู้หญิงคนเดียวที่รอดมาได้จนจบ
‎หมายถึงตามหลักนะ ตามโปรไฟล์
‎ใช่ เธอคิดว่าฉันเป็นตัวจริงหรือเปล่า
‎- คิดจากร้อยเปอร์เซ็นต์ ‎- เต็มร้อยมาตั้งแต่ต้นเลย
‎ฉันเคยบอกเธอแล้ว ฉันพูดว่า ‎"ฉันจำเธอได้จากที่ไหนสักที่"
‎- เหรอ ‎- ใช่ ฉันคิดว่า…
‎บุคลิกของเธอตรงกับบุคลิกนั้น ‎ที่ฉันเห็นในรายการอื่น
‎- ฉันไม่ฉลาดพอจะทำแบบที่เธอทำได้เลย ‎- มันยากมากอะ
‎พระเจ้า ฉันนึกว่ามันจะง่ายกว่านี้ ‎แต่มันยากสุดๆ เลย
‎ทั้งเรื่องการพูด ฉันแบบ ‎"เดี๋ยวๆ ผู้ชายไม่ได้พูดกันแบบนี้"
‎แต่ฉันรู้สึกว่าเธอแบบ "ฉันรักทุกคนเลย!"
‎ฉันรู้ แต่ฉันรักทุกคนจริงๆ!
‎ฉันก็ด้วย แต่เธอต้องจำไว้สิ ‎ว่านี่คือเกมและคนอื่นๆ ก็…
‎ใช่เลย ใช่สุดๆ!
‎แจ้งเตือนละ มาเลย
‎เขาทำให้เราได้เมาท์ ทำให้เราได้สนุกสนาน ‎และพระเจ้าช่วย เขาซุบซิบได้มันหยด
‎- "คอร์ทนีย์กำลังไปพบพวกคุณแล้ว" ‎- ตื่นเต้นมากเลย!
‎ทางเดินนี้เงียบสงัดที่สุดที่เขาเคยเดิน
‎แต่เรื่องนั้นกำลังจะเปลี่ยนไป
‎ไงจ๊ะ!
‎- โอ้ พระเจ้า! ‎- คอร์ทนีย์!
‎- หวัดดีจ้ะ ‎- หวัดดี เขาแบบ "เดี๋ยวนะ ฉันลืมไป"
‎นั่นเทรเวอร์
‎- หวัดดี ‎- เงียบไปเลย
‎- เป็นยังไงบ้าง ‎- เธอต้มเรา
‎- ไม่รู้เลยเหรอ ‎- ไม่รู้สักนิด เธอต้มเราซะเปื่อย
‎มานั่งข้างฉันเลย!
‎- โอ้ พระเจ้า! ‎- ไงจ๊ะ เป็นยังไงบ้าง
‎คุณพระ
‎นั่นที่นั่งเธอ ดื่มอะไรก่อน
‎- เสื้อสวยมากเลย คุณพระ ‎- ขอบใจนะ!
‎- พวกเธอแจ่มสุดๆ เลย ‎- ขอบใจ!
‎- คุณพระ! ‎- ฉันหลอกเธอได้!
‎- สาวจ๋า อึ้งไปเลย เธอต้มฉันซะเปื่อย ‎- เย่!
‎มันก็มีบางช่วงที่ฉันแบบ "ฮืม" ‎แต่ฉันก็เอาแต่พูดว่า…
‎"ฉันแยกโคลอี้กับเทรเวอร์จากกันไม่ได้" ‎ฉันเอาแต่พูดแบบนั้น
‎ฉันเชื่อไม่ลงจริงๆ เธอเชื่อลงไหม
‎ฉันไม่ได้จะเล่นมุกนะ ‎แต่ที่ผ่านมาฉันตกหลุมรักผู้หญิงละ
‎- บ้ามากอะ! ‎- ฉันยังเชื่อไม่ลงเลยเนี่ย
‎แต่ว่านะ ฉันคิดว่าริเวอร์ของเธอเป็นตัวปลอมละ
‎- จริงเหรอ ‎- จริง ไม่คิดแบบนั้นเหรอ
‎- ไม่เลย ‎- มีคนพูดแบบนั้นหลายคนเลย
‎นี่เป็นเกมที่บ้ามากเลย ‎ที่จะได้รู้สักทีว่าคนอื่นคิดอะไรกันแน่
‎- ว่าไหม ‎- ใช่เลย
‎โอ้ พระเจ้า
‎ฉันดีใจที่เธอช่วยฉันไว้
‎- ได้เลยจ้ะ ‎- ฉันไม่เข้าใจการคุยเรื่องกลยุทธ์สักนิด
‎ฉันไม่เข้าใจว่าในเกมนี้ ‎จะมีใครเป็นตัวปลอมได้ยังไง
‎- ฉันมั่นใจเลย ไม่มีใครเป็นตัวปลอม… ‎- ว่าไงนะ
‎เพราะฉันไม่มีพลังสมองมากพอ ‎จะเป็นตัวปลอมเองไง
‎ฉันด้วย
‎ฉันรู้ตั้งแต่วินาทีแรกที่ได้คุยกับเธอเลย ‎ว่าเธอเป็นตัวจริง
‎ขอบอกนะ เราวางแผนจะเอา ‎คอร์ทนีย์ออกตอนท้ายๆ เกมด้วย
‎ฉันก็รู้สึกอยู่
‎เป็นเพราะฉันโกรธมากเลย…
‎มีแจ้งเตือนละ
‎แจ้งเตือน
‎- คิดว่าเป็นใครกัน ‎- ฉันอยากให้เป็นริเวอร์
‎ต้องเป็นริเวอร์แน่
‎- "ริเวอร์กำลังไปพบพวกคุณแล้ว!" ‎- เจ๋ง!
‎ตื่นเต้นจัง!
‎ใช่เลย ทำตัวให้มีชีวิตชีวาหน่อย ทุกคน ‎เพราะริเวอร์มาแล้ว
‎หนึ่งในแก๊งเจ้าแม่ปากสว่างจากดัลลัส ‎ตัวปลอมสีรุ้งชาวเท็กซัส
‎ฉันอยากเห็นจะแย่แล้วว่าคนคนนี้เป็นใคร ‎เพราะฉันไม่คิดว่าเขาคือริเวอร์
‎ไม่คิดงั้นเหรอ ผมฟูๆ ทรงนั้นน่ะ
‎คุณพระ!
‎โอ้ พระเจ้า!
‎ริเวอร์เหรอ
‎- ใช่เลย ฉันเอง ‎- คุณพระ!
‎- เธอคือเทรเวอร์ใช่ไหม ‎- ค่ะ!
‎ดีใจจริงๆ ที่ได้พบ! เทรเวอร์!
‎- ไงคะ ริเวอร์ โอ้ พระเจ้า! ‎- ฉันขอชมเธอเลย
‎- ฉันขอชมเธอจริงๆ! ‎- คุณเล่นเกมเก่งมากอะ
‎- มานี่เลย ขอกอดหน่อย สบายดีไหมคะ ‎- โคลอี้ เธอสุดยอดไปเลย!
‎- ริเวอร์! ‎- พระเจ้า นี่ชวนจดจำสุดๆ
‎อึ้งไปเลยเนี่ย ตอนนี้อึ้งกิมกี่เลย!
‎ไม่อยากจะเชื่อ!
‎- คุณต้มเราซะเปื่อย ‎- จริงเหรอ
‎ฉันแอบรู้สึกว่าคุณเป็นตัวปลอมละ
‎แค่ไม่คิดว่าคุณจะน่ารักขนาดนี้ พระเจ้า!
‎ส่วนฉันก็แอบสงสัยเธอนิดๆ
‎- จริงเหรอคะ ตรงไหนเหรอ ‎- ไม่รู้สิ
‎แต่ขอบอกเลยว่าเรดาร์ตัวปลอมของฉัน… ‎ฉันไม่เก่งเรื่องนี้เลย
‎มันบอกว่าทุกคนเป็นตัวปลอมเลยละ
‎ฉันนั่งที่จอห์น ต้องย้ายไปตรงนั้นแล้ว ขอโทษที
‎คุณพระ!
‎- คุณชื่ออะไรคะ ‎- ฉันชื่อลี
‎- ลี ‎- หวัดดี ลี
‎- ชื่อเพราะมากอะ ‎- ขอบใจ
‎เดลีซ่านะคะ ดีใจที่ได้พบ
‎- ชื่ออะไรนะ ‎- เดลีซ่า
‎เดลีซ่า คุณพระ เธอมีลูกใช่ไหม
‎ฉันมีลูกค่ะ ที่จริงเทรเวอร์เป็นสามีฉันเอง
‎โอ้ ใช่ โทษที
‎โอ้ พระเจ้า!
‎สาวจ๋า ไม่เห็นแหวนฉันเหรอ
‎ฉันเป็นนักเขียน ฉันเรียกตัวเองว่า ‎ปรมาจารย์ตัวปลอม
‎เพราะฉันแต่งหนังสือด้วยนามปากกาผู้หญิง ‎อะไรทำนองนั้น
‎สิ่งที่เกิดขึ้นก็คือตัวละครที่ฉันสร้างขึ้น ‎คือตัวฉันตอนอายุ 24 ปี
‎ตอนนั้นฉันไม่รู้ด้วยซ้ำว่าทำแบบนั้น
‎เป็นเพราะจิตใต้สำนึกล้วนๆ ‎ฉันไม่ได้ตั้งใจทำแบบนั้นด้วย
‎- ฉันชอบนะ ‎- และตัวจริงของฉัน
‎มันเหมือนตัวตนของฉันตอนนั้น ‎ได้ออกมาใช้ชีวิตในตอนนี้
‎เดี๋ยวนะคะ ริเวอร์ไม่มีตัวตนจริงเหรอ
‎มี เขาเป็นเพื่อนฉันเอง เป็นชายแท้อายุ 20 ปี
‎- แล้วเขาชื่อริเวอร์หรือเปล่า ‎- เปล่า เขาชื่ออื่นน่ะ
‎ฉันชอบชื่อริเวอร์มากเลย
‎ฉันตั้งชื่อนั้นขึ้นมาเอง
‎- อึ้งกิมกี่เลย พระเจ้า ‎- ฉันต้มนายเลยใช่ไหม
‎ผมนี่แบบ "ฉัน ริเวอร์กับโคลอี้"
‎- เราเป็นแก๊งสามสาว สนุกดีเนอะ ‎- แก๊งคาร์ดาเชียน
‎- แก๊งคาร์ดาเชียน!
‎ฉันเป็นซูเปอร์อินฟลูเอนเซอร์ลับเองแหละ
‎- คุณเหรอ ‎- ใช่เลย!
‎- พระเจ้า! ‎- จบปิ้ง เพราะงั้นมิตช์ถึงถูกบล็อก!
‎- นึกว่าเป็นเธอซะอีก ‎- เปล่า!
‎ฉันนี่แบบ "คอร์ทนีย์แน่ๆ!"
‎- ใครเป็นโจ๊กเกอร์ ‎- ผม!
‎- นายนี่เอง ‎- ใช่เลย
‎ทำไมพูดถึงฉันแบบนั้นล่ะ คอร์ทนีย์
‎- เดี๋ยวก่อน ‎- ใช่ คอร์ทนีย์ ทำไมทำแบบนั้น
‎ฉันเขียนให้ตัวเองดูเหมือนเอมิลี่ ‎เพราะมันเป็นแบบไม่ระบุชื่อ
‎ฉันก็นึกว่าแลนซ์มาตลอดเลย
‎เพราะฉันคิดว่าพอแลนซ์เข้ามา ‎ก็ตรงกับที่มีโจ๊กเกอร์พอดี
‎ฉันหลงเชื่อแบบนั้นตั้งนาน
‎- ฉันติ่งแบบสุดๆ ‎- ส่วนแลนซ์ก็เป็นลิซ่า
‎โอ้ พระเจ้า
‎แลนซ์ก็เป็นลิซ่า
‎- พร้อมเจอจอห์นแล้ว ‎- ใช่เลย!
‎ฉันพร้อมแล้ว "จอห์นกำลังไปพบพวกคุณแล้ว"
‎ฉันว่าจอห์นเป็นตัวจริงละ ‎หวังว่าเขาจะเป็นตัวจริงนะ
‎พวกเขาเข้ามาในฐานะตัวปลอม ‎ถูกบล็อกในฐานะตัวปลอม
‎และกลับเข้ามาใหม่ในฐานะตัวปลอม ‎ตอนนี้หมอดูเซอร์เคิลของเรามาแล้ว
‎และบางอย่างบอกฉันว่า ‎ไม่มีใครคาดคิดว่าจะได้เจอแบบนี้แน่
‎โอ้ พระเจ้า!
‎- เดี๋ยวนะ ลิซ่านี่! ‎- ภาคสองเหรอ
‎- ลิซ่าใช่ไหม ‎- จอห์น
‎ลุยเลย!
‎โอ้ พระเจ้า!
‎เราทั้งคู่เป็นจอห์น คุณคือริเวอร์เหรอ
‎- ฉันริเวอร์ ‎- โย่!
‎- ลิซ่าค่ะ ‎- เทรเวอร์!
‎ยินดีที่ได้เจอนะ!
‎- คุณเป็นใครล่ะเนี่ย ‎- ฉันเทรเวอร์
‎- โอเค ยินดีที่ได้เจอนะ ‎- หวัดดี
‎- ใช่เลย เทรเวอร์เหรอ ‎- คุณพระ!
‎- ไงคะ สบายดีไหม ‎- ในนี้มีแต่ตัวปลอมแฮะ
‎- จริงด้วย ‎- เดลีซ่า แจ็ก
‎ว้าว!
‎- พระเจ้า บ้าไปแล้ว ‎- ลิซ่าๆ
‎- นั่นแลนซ์กับเอมิลี่ แล้วพวกเขาก็เป็น… ‎- เป็นจอห์นหลังจากที่…
‎พวกเขาถูกบล็อกพร้อมกันแล้วก็กลับเข้ามาใหม่
‎ฉันไปหาคุณละ ฉันเคาะประตูแล้วเดินเข้าไป
‎แต่ไม่มีใครอยู่ในห้องเลย
‎แล้วพอฉันหันหลัง ฉันก็คิดว่า ‎"ห้องนี้สะอาดจัง"
‎ฉันงงไปหมด แล้วเขาก็เข้ามา ‎ฉันถามว่า "ริเวอร์เหรอ"
‎เขาก็แบบ "เทรเวอร์เหรอ" ‎ฉันก็บอกว่า "เปล่า"
‎เรางงกันสุดๆ
‎ตลกมากเลย
‎เราคิดทันทีเลย… ผมนี่แบบ ‎"คุณเป็นแม่ของเทรเวอร์เหรอ"
‎ฉันรู้ เราสับสนสุดๆ ไปเลย ‎แบบว่า "เดี๋ยวก่อน อะไรเนี่ย"
‎แล้วเราก็คุยกัน ตอนนั้นแหละที่จอเด้งขึ้น
‎ผมว่าประโยคแรกมันขึ้นว่า
‎"พวกคุณกำลังได้รับโอกาสที่สอง
‎พวกคุณจะได้เล่นเป็นตัวปลอม ‎ที่เซอร์เคิลเลือกให้"
‎ผมก็เลยถามว่า "คุณเอาด้วยไหม"
‎- เราก็แบบ "แหงละ" ‎- "แน่นอน"
‎- พระเจ้า ‎- ใช่เลย
‎- เจ๋งมากอะ ‎- ใช่เลย สุดยอดจริงๆ
‎ผมนึกว่าจะมีตัวปลอมมากสุดก็หนึ่งคน
‎- ไม่นึกว่าคุณจะเป็นตัวปลอมด้วย ‎- เหมือนกัน
‎คุณเป็นคนสุดท้ายเลยที่เราคิดว่าจะเป็นตัวปลอม
‎พูดแบบนี้รู้สึกดีจัง
‎- เก่งมาก ‎- แล้วใครเป็นซูเปอร์อินฟลูเอนเซอร์ลับ
‎- ฉันเอง โทษที ‎- จริงเหรอ
‎- ใช่เลย ‎- มิตเชลล์รับข่าวนี้ยังไงคะ
‎อย่างแรกเลยนะ เขาฮอตสุดๆ ไปเลย
‎ฉันจอง! ตกลงไหม
‎เอาไปเลย ได้เลย ‎แปลกใจนะเนี่ยที่เขาเป็นตัวจริง
‎เพราะเขาพูดจาเหมือนแม่เขาอะไรแบบนั้น
‎ทุกคนได้ดูซีซั่นแรกไหม
‎- ค่ะ ‎- เขาเป็นน้องชายเอ็ดละ
‎นึกแล้วว่าพวกเขาหน้าคล้ายกัน!
‎เงียบไปเลย!
‎ใครวาดโปสเตอร์ของริเวอร์เหรอ ‎ที่ติด แฮชแท็กฉันอยู่ข้างเธอ
‎สงสัยเหมือนกันเลย ไม่ใช่ผมนะ
‎- เธอนี่เอง! ‎- ร้ายกาจมาก!
‎ไม่นะ!
‎- ฉันเองแหละ ‎- อย่างร้ายอะ
‎ฉันรู้ว่าพวกเขาโกหก มีบางอย่างเกิดขึ้นแน่ๆ ‎แต่อะไรล่ะ
‎ค่ะ ฉันเลยต้องทำแบบนั้น
‎แล้วเธอก็มาแชทส่วนตัวกับฉัน ‎ถามไถ่ว่า "นายไม่เป็นไรใช่ไหม"
‎- สุดยอดไปเลย ‎- ยอดมาก
‎ฉันไม่เข้าใจเลยว่าทุกคนฉลาดขนาดนี้กันได้ยังไง
‎ฉันสัญญาได้เลย วางมือบนหัวใจด้วย
‎ฉันจัดอันดับโดยใช้สัญชาตญาณล้วนๆ
‎ฉันแบบ "ฉันรักเทรเวอร์จริงๆ นะ"
‎แล้วก็แบบ "ริเวอร์กับคอร์ทนีย์ ‎พวกเขาเป็นเพื่อนซี้ฉัน"
‎ฉันคิดว่า "ไม่มีใครเป็นตัวปลอมหรอก" ‎ฉันใสซื่อสุดๆ
‎เพราะว่ามันไม่สำคัญว่าพวกเธอเป็นตัวปลอม
‎ถ้าสายสัมพันธ์เกิดขึ้นแล้ว ทุกคนก็ยังเล่นเกม
‎นี่มันเหนือจริงมากเลย
‎เนอะ ฉันรู้
‎- แปลกมากเนอะ ‎- เราได้มาอยู่ที่นี่
‎- เราทำสำเร็จ ‎- นั่นสิ
‎- เราได้เข้ารอบสุดท้าย ‎- ใช่เลย
‎รอบสุดท้ายเลยละ
‎นั่นสิ
‎- โอ้ พระเจ้า ‎- เราทำได้
‎"แจ้งเตือน!"
‎- ไม่นะ อะไรอีกล่ะ ‎- พระเจ้า
‎สวัสดีค่ะ ผู้เข้ารอบสุดท้าย ยินดีด้วย!
‎พวกคุณเล่นเกมได้อย่างน่าทึ่ง ‎ทุกคนควรภูมิใจในตัวเองนะคะ
‎เราภูมิใจครับ เรารักคุณ
‎มาหาฉันที่เพนท์เฮ้าส์สิคะ จะได้รู้ว่า ‎ผู้เล่นคนไหนจะถูกประกาศให้เป็นผู้ชนะ
‎และจะได้กลับบ้านพร้อมเงิน ‎หนึ่งแสนเหรียญที่เปลี่ยนชีวิตได้
‎พระเจ้า เงินแสน!
‎ผู้เล่นได้เจอกันแล้ว และพวกเขาก็กำลังมุ่งหน้า…
‎มายังอะพาร์ตเมนต์เซอร์เคิลอันเฟี้ยวฟ้าวของฉัน
‎ซึ่งเป็นของจริงร้อยเปอร์เซ็นต์ ‎กล้าดียังไงมาถาม
‎และพวกเขาจะไม่ได้เข้ามา ‎เจอบ้านเปล่าๆ แน่จ้ะ
‎เพราะผู้เล่นที่ถูกบล็อก ‎ไบรอันต์ แคท ซาแวนนาห์
‎มิตเชลล์และเทริลิช่าถูกปล่อยจากการกักตัว
‎และมาอยู่กับพวกเราตอนนี้แล้ว
‎ดีใจที่ได้เจอพวกคุณนะคะ เสียใจด้วยที่ถูกบล็อก
‎แต่พวกคุณไม่ได้ถูกบล็อกจากหัวใจ ‎วิญญาณและความคิดของฉัน
‎ขอบคุณครับ
‎พระเจ้า มิตช์ ดีใจมากเลยที่ได้พบคุณ
‎ฉันจำคุณไม่ได้ละ เพราะคุณสวมเสื้ออยู่
‎ผมโตมาแบบไม่สวมเสื้อผ้าน่ะครับ
‎- คุณพระ ‎- มันก็เลยชิน
‎ฉันอยากให้คุณได้เข้ารอบสุดท้ายจัง
‎คุณจะได้ชนะเงินนั่นแล้วไปซื้อเสื้อ
‎แบบนั้นคงดีเลย
‎- ไบรอันต์ ‎- ครับ
‎- คุณเป็นคนแรกเลยที่ถูกบล็อก ‎- นั่นสิครับ
‎รู้สึกยังไงบ้างคะ แบบว่ามันน่าเจ็บใจไหม
‎ไม่ครับ เรื่องหนึ่งเลยก็คือ ‎ถ้าคุณทำตามหัวใจตัวเอง
‎คุณก็แค่ทำตามนั้น และไม่เสียใจภายหลัง
‎พระเจ้า ชอบจังที่คุณเหมือน ‎มนุษย์คุกกี้เสี่ยงทาย น่าทึ่งมาก
‎- ขอบคุณครับ ‎- พูดได้ดีมากเลย
‎- ซาแวนนาห์ ‎- ไงคะ
‎ถ้าทำได้ คุณจะทำอะไรต่างไปไหมคะ
‎ทุกอย่างที่ฉันพูดและทำลงไป
‎เป็นสิ่งที่ฉันเชื่อตามนั้น และมันถูกต้องดีแล้วค่ะ
‎พวกคุณคิดว่า
‎พวกคุณอาจตีความพลังงานของอีกฝ่าย ‎ที่ส่งมาทางข้อความผิดไปหรือเปล่า
‎ใช่เลยค่ะ
‎เห็นได้ชัดว่าวิธีที่เธอพูดบางอย่าง
‎อาจไม่ใช่วิธีที่คนอื่นรับสารเสมอไป
‎แล้วคุณจะทำอะไรต่างออกไปไหม ‎เพราะฉันรู้สึกว่าคุณก็ถูกบล็อกเร็วไป
‎ฉันจะไม่เปลี่ยนอะไรทั้งนั้นค่ะ
‎ฉันรู้สึกว่าฉันถูกบล็อก ‎เพราะสิ่งที่ผู้เล่นคนอื่นพูดถึงฉัน
‎- โอเค ‎- โดยเฉพาะซาแวนนาห์
‎เธอป้ายสีว่าฉันโกหก และ…
‎- เป็นความจริงต่างหาก ‎- งั้นเหรอ
‎- จริงสิ เป็นความจริงทางฝั่งฉัน ‎- ไม่ยักรู้สึกแบบนั้น
‎โอเค ไม่ใช่ความจริงทั้งหมดจะจริง ‎ความจริงบางอย่างก็เป็นเรื่องโกหก
‎ต่อให้เธอมีความจริงในฝั่งของเธอ ‎และฉันมีในฝั่งของฉัน
‎แต่มันขึ้นอยู่กับวิธีที่เรารับสารนั้นต่างหาก
‎- คิดแบบนั้นจริงเหรอ ‎- อย่าเกลียดผู้เล่นเลยจ้ะ เกลียดเกมเถอะ
‎นี่เป็นเกมที่โหดหินมาก
‎และแคท คุณอยู่ในนั้นแบบสมเป็นนักกีฬาจริงๆ
‎ฉันนี่แบบ "แม่สาวคนนี้มีกล้ามแขน ‎แบบมิเชลล์ โอบามาเลย เข่าก็ดี
‎- ออกกำลังท่าสควอทมาหนักหน่วงแน่ๆ!" ‎- ชอบเลย
‎แต่คุณคิดว่าคุณเล่นเกมร้อนแรงไปไหม
‎ฉันพูดได้ว่าฉันเดินเกมพลาด ‎เพราะฉันพยายามหาว่า…
‎คอร์ทนีย์กับริเวอร์จะยืนหยัด ‎เพื่อโคลอี้จริงๆ หรือเปล่า
‎แผนเดิมของฉันคือเข้าไปในนั้น ‎คุยเจ๊าะแจ๊ะไปเรื่อยๆ
‎"ใช่จ้ะ เธอจ๋า" แล้วก็สนุกกับมัน
‎นั่นแหละสิ่งที่สร้างความแตกต่าง ‎ที่ทำให้ฉันมานั่งตรงนี้
‎แทนที่จะได้นั่งโซฟานั่น
‎ค่ะ ทุกคนคะ ฉันเสียใจจริงๆ ‎ที่พวกคุณไปไม่ถึงรอบสุดท้าย
‎แต่เรามีคนที่ไปถึง ‎และเรากำลังจะได้พบพวกเขา
‎- พร้อมแล้ว ‎- ได้สิ!
‎คนแรกคือริเวอร์หรือลี!
‎ยินดีด้วยนะ ทุกคน!
‎ขอเสียงต้อนรับ คอร์ทนีย์!
‎คนต่อไป ราชินีเอสเซ็กซ์ของเรา
‎โคลอี้!
‎ที่รักจ๋า!
‎นายดูดีมากเลย!
‎เธอก็ดูดีมากเลย!
‎ขอเสียงให้เทรเวอร์ หรือเดลีซ่าด้วยค่ะ!
‎อะไรเนี่ย
‎และคนสุดท้าย ขอเสียงต้อนรับ
‎จอห์น หรือเอมิลี่กับแลนซ์ ‎หรือแจ็กกับลิซ่านั่นเอง
‎เฮ้!
‎- มานี่เลย! ‎- สบายดีไหม
‎นึกแล้วเชียว นึกแล้ว!
‎เฮ้
‎ว้าว บ้าไปแล้ว
‎พระเจ้า ขอต้อนรับเหล่าผู้เข้ารอบสุดท้าย
‎ฉันไม่อยากเชื่อเลยว่าพวกคุณทุกคน ‎มานั่งบนโซฟาตรงนี้แล้ว
‎ฉันภูมิใจในตัวทุกคนมากเลยค่ะ
‎ไม่ บอกตามตรง พวกคุณเล่นเกมได้เลิศมาก ‎และคุณคนหนึ่ง หรืออาจสองคน…
‎ก็จะได้ครองเงินหนึ่งแสนเหรียญ
‎- ว้าว ‎- โอเค
‎โคลอี้ รู้สึกยังไงบ้างที่เป็นผู้หญิงคนเดียว
‎บนโซฟานี้ที่เล่นเป็นตัวเอง
‎ทรงพลังมากค่ะ
‎การเป็นตัวเองแล้วมาไกลขนาดนี้ ‎ทำเอาฉันงงไปเลยค่ะ
‎เพราะแม้ว่าดราม่าจะตรงเข้ามาหาฉัน
‎ฉันเลือกที่จะไม่ทำอะไรกับมัน
‎สถานการณ์ของซาแวนนาห์กับเทริลิช่า
‎ฉันแบบ "พระเจ้า ฉันจะหวด ‎พลังงานแย่ๆ พวกนั้นออกไป!"
‎ฉันแบบ "ฉันจะชนะให้ได้ ไม่เป็นไร
‎ฉันจะไปให้ถึงรอบสุดท้าย พลังงานดีล้วนๆ"
‎มันก็เครียดมากค่ะ แต่ฉันภูมิใจในตัวเองมากเลย
‎เทรฟ-เทรฟ!
‎เพื่อนรักของฉัน
‎คุณเปลี่ยนจากแด๊ดดี้ที่ฉันอยากหม่ำ มาเป็นมามี้
‎คุณต้องเล่าให้ฉันฟังแล้วละ
‎การเป็นตัวปลอมมันยากแค่ไหนคะ
‎มันมีบางช่วงที่ยากสุดๆ เลยค่ะ ‎อย่างตอนคุยกับพวกหนุ่มๆ
‎กับพวกสาวๆ ก็ด้วย เพราะฉันอยาก ‎"จ้ะเธอจ๋า ฟาดไปเลยจ้ะ" ตลอด
‎- เธอต้มฉันซะเปื่อย ‎- แต่ฉันว่าฉันทำได้ดีเลย
‎คุณชอบเทรเวอร์ทันทีเลย ‎คิดว่าการที่คุณชอบเขาขนาดนั้น
‎มันส่งผลดีหรือผลเสียกับคุณคะ
‎ค่ะ คุณควรรู้สึกแย่นะ เดลีซ่า ดูเธอสิ!
‎- ฉันรู้สึกแย่มากเลย ‎- เธอเงียบไปเลยแบบ "ตายละหว่า!"
‎ฝีมือคุณเลย คุณทำให้โคลอี้ตกหลุมรักคุณ
‎บอกตามตรง เป็นความผิดฉันเองค่ะ ‎เพราะฉันรู้อยู่แล้วว่านี่เป็นเกม
‎รู้ว่าอาจมีตัวปลอมในนี้
‎แต่ทุกครั้งที่ฉันคิดว่าเขาไม่ใช่ตัวจริง
‎ฉันก็ทำให้ตัวเองเสียใจ ‎เพราะฉันหวังจริงๆ ว่าเขาจะเป็นตัวจริง
‎ฉันกล่อมตัวเองให้เชื่อว่าเขามีตัวตนจริง
‎โอเค งั้นเทรเวอร์ก็เป็นแฟนคุณ ‎ส่วนมิตช์ก็เป็นพี่ชายคุณสินะ
‎ตอนนี้อยากสลับตำแหน่งไหมคะ
‎แบบว่า…
‎- ผมเอาด้วยครับ ‎- คุณเอาด้วยเหรอ
‎มาสลับตำแหน่งที่ว่านี่กัน เอาเลย
‎คุณได้วางแผนว่าจะจีบใครสักคน ‎เพื่อจะได้มีพันธมิตรหรือเปล่า
‎ฉันไม่ได้ตั้งใจจะมาจีบใครเลยค่ะ
‎ฉันไม่อยากเล่นกับความรู้สึกใคร
‎นั่นไม่ใช่แผนกลยุทธ์ของฉัน
‎แต่โคลอี้จีบฉันก่อน
‎และคุณจะไม่ปฏิเสธผู้หญิงหรอกใช่ไหม
‎คุณไม่อยากทำร้ายอีโก้ของเธอ ‎แถมเธอก็สวยมากๆ ด้วย
‎แต่พอคุณเริ่มหยอดกลับ คุณก็หยุดไม่ได้แล้ว
‎คุณต้องทำต่อไปเรื่อยๆ
‎สุดท้ายแล้วพอถึงจุดหนึ่ง ‎ฉันก็รู้สึกว่าฉันถลำลึกเกินไปแล้ว
‎แต่ตอนนั้นฉันก็หยุดไม่ได้แล้ว
‎ตอนมีคนมาใหม่มันน่าสนใจดีนะ
‎เพราะเราจะเห็นพวกคุณเชื่อมสัมพันธ์กัน ‎หรือไม่ก็ไม่ทำเลย
‎และตอนที่แคทกับมิตช์เข้ามาพร้อมกัน
‎- พวกเขาเชื่อมสัมพันธ์กัน… ‎- ทันทีเลย
‎- ชนหมัดหน่อย
‎แล้วพวกคุณก็ถูกโจ๊กเกอร์เข้าหา
‎โจ๊กเกอร์ตัวจริงช่วยยืนขึ้นได้ไหมคะ
‎นั่นไง!
‎อธิบายมาเลย!
‎ก็เขามาเพื่อเล่นเกม
‎เขาเล่นเกมได้ดีด้วย เขาถึงได้มานั่งที่โซฟาตัวนี้
‎คุณได้ทั้งเพื่อนและเพื่อนรักหักเหลี่ยมโหด
‎แต่ก็ได้เพื่อนรักด้วย
‎- ฝาแฝดในเสื้อสูทอยู่นี่แล้ว ‎- ใช่เลยครับ!
‎มิตรภาพของคุณเปลี่ยนมาเป็น ‎เพื่อนซี้กันตอนไหนคะ
‎ไม่รู้เลยครับ
‎มันเหมือนว่าวันหนึ่งเราคุยๆ กัน แล้วผมก็…
‎"ฉันชอบริเวอร์จัง!" ‎แบบว่า "มีบางอย่างในตัวริเวอร์
‎เขาทำให้ฉันนึกถึงเพื่อนสมัยม.ปลายเลย"
‎ผมเรียนจบมานานก่อนเขาจะเกิดอีก
‎ค่ะ เราจำตอนที่เทย์เลอร์ สวิฟต์ ‎ไว้ผมหยักศกได้ เราแก่แล้ว
‎เราเข้าใจ
‎เรื่องที่น่าสนใจของคุณก็คือคุณเป็นตัวปลอม
‎แต่กลับไม่รู้ว่าคนอื่นก็เป็นตัวปลอมเหรอคะ
‎ผมไม่มีประสาทจับตัวปลอมเลยครับ ไม่มีเลย
‎ช่วงหนึ่งที่ผมสงสัยทุกคน ‎แล้วต่อมาผมก็ไม่สงสัยใครเลย
‎ตรงนี้ไม่มีใครมีประสาทจับตัวปลอมเลย
‎เพราะตัวปลอมรอดหมด ส่วนตัวจริงกลับถูกบล็อก
‎- เราถูกบล็อกหมด! ‎- ใช่เลย!
‎ฝากไว้ให้คิดเลยนะ!
‎ไบรอันต์ที่น่าสงสารตรงนั้นแค่หายใจ ‎แล้วก็เล่นโยคะท่าหมาก้มหน้า
‎และคิดว่า "ความซื่อตรงเป็นนโยบาย ‎ที่ดีที่สุด" แล้วก็ถูกพวกคุณบล็อก
‎ผมจะบอกว่าผมดีใจมากครับ
‎ที่โคลอี้ คอร์ทนีย์กับริเวอร์คอยช่วยเหลือกัน
‎แล้วมีความท้าทายอะไรบ้างคะ ‎ที่พวกคุณได้เจอในฐานะตัวปลอม
‎เพราะฉันมั่นใจว่าคุณเข้ามาพร้อมแผนเล่นเกม
‎แล้วคุณก็ต้องวางแผนให้ดีและทำให้ได้ตามนั้น
‎ครับ สำหรับผม ผมเข้ามาโดยคิดว่า
‎"ฉันเป็นนักเขียน ‎ฉันจะสร้างตัวละครใหม่ตัวนี้ขึ้น"
‎แต่ไม่ได้รู้เลยว่าจิตสำนึกของผม ‎ได้สร้างตัวเองในวัย 24 ขึ้นมา
‎พวกคุณเล่นเป็นตัวปลอมได้เก่งมาก
‎แต่ไม่มีตัวปลอมไหนจะดีไปกว่า ‎ตัวปลอมที่ถูกบล็อกแล้วกลับเข้ามาใหม่
‎โดยสวมบทตัวปลอมอีกตัว
‎หมอดูซานต้าเนี่ยนะ ‎แล้วพวกคุณก็เชื่อด้วยว่าเขามีตัวตน
‎- แบบว่า… ‎- ผมเชื่อจริงๆ นะ
‎ฉันต้องขอคุยเรื่องนี้หน่อยแล้ว
‎ตัวปลอมรวมทีมกัน ‎วางแผนกับคนอื่นนี่ง่ายขึ้นไหมคะ
‎ฉันคิดว่าง่ายขึ้นนะ
‎ผมคิดว่ารวมๆ แล้วมันอาจยากขึ้นนิดหน่อย
‎แต่เราเข้ากันได้ดีมากเลย
‎เราออกไอเดียกันแบบไม่ขาดสายเลย
‎ผมรู้สึกว่าผมสามารถเอาไอเดียของเรา ‎มาต่อกันให้เป็นไปตามที่เราต้องการได้
‎และถ้าผมลังเล เธอก็จะแบบ ‎"แล้วถ้าเราทำให้เป็นในทางนี้ล่ะ"
‎ค่ะ และริเวอร์หรือลี ฉันหวังจริงๆ ‎ว่าสักวันคุณจะได้พบแลนซ์ เบสส์นะ
‎เพราะคุณตื่นเต้นสุดๆ เลยที่เขาอยู่ในเกมด้วย ‎และลองเดาซิคะ
‎คุณจะได้พบเขา แลนซ์!
‎ไม่จริงหรอก
‎ล้อเล่นค่ะ เปิดเทปเลย
‎ฉันนี่แบบ "ว่าไงนะ"
‎เป็นไงบ้างครับ ทุกคน ผมแลนซ์ เบสส์
‎และใช่ครับ ริเวอร์ คราวนี้ผมเป็นตัวจริง
‎ผมแค่มาเช็กให้แน่ใจว่า ‎ลิซ่าไม่ได้ทำให้ผมขายหน้า
‎หรือทำลายชื่อเสียงของผม ‎จนผมต้องหนีจากแอลเอไปซ่อนตัว
‎แต่ฟังเหมือนพวกคุณจะมีช่วงเวลา ‎ที่สนุกกันมากเลยในนั้น
‎ลิซ่า มันเรื่องอะไรกันเพราะผมได้ยินมา ‎ว่าคุณทิ้งผมไปหาชายอื่น
‎ว่าแต่คนชื่อจอห์นนี่ใครกัน
‎สำหรับเพื่อนใหม่ของลิซ่า ‎ขอบคุณที่ช่วยเหลือ…
‎และคอยดูแลเธอนะครับ
‎ผมภูมิใจในตัวคุณมากที่มาได้ไกลขนาดนี้ ‎แต่ช่วยกลับมาเถอะนะ
‎เพราะผมทำตั๋วซักแห้งหายหมดเลย
‎เครื่องใช้ไฟฟ้าก็ไม่ทำงาน
‎และผมก็นัดประชุมเรื่องเดิมซ้ำทุกวันเลย
‎เพราะงั้นขอร้อง กลับบ้านเถอะ ‎และเดลก็คิดถึงคุณ
‎ฉันก็คิดถึงเดล!
‎คิดถึงพวกเขาจังเลย!
‎พวกคุณเล่นเกมได้ดีมากค่ะ
‎กลยุทธ์ก็ล้ำเลิศมาก ขอบคุณนะคะที่ให้ฉันได้ดู
‎แต่นี่ก็ยังคงเป็นเกม
‎ผู้เล่นคะ ตอนนี้แหละค่ะ
‎ได้เวลารู้แล้วว่าใคร ‎คือผู้ชนะของเดอะ เซอร์เคิล
‎และจะได้กลับบ้านพร้อมเงินหนึ่งแสนเหรียญ ‎ที่เปลี่ยนชีวิตคุณได้เลย
‎- พร้อมไหมคะ ‎- พร้อมครับ
‎ผู้เล่นค่ะ โปรดยืนขึ้นค่ะ
‎(เดอะ เซอร์เคิล)
‎ก่อนหน้านี้ พวกคุณได้จัดอันดับกันเป็นครั้งสุดท้าย
‎และผลสุดท้ายออกแล้วค่ะ
‎และที่ห้า…
‎- จอห์นหรือลิซ่ากับแจ็ก เสียใจด้วยค่ะ! ‎- รักทุกคนนะ
‎- พวกคุณคู่ควรแล้ว ‎- ขอบคุณสำหรับเกมที่ยอดเยี่ยม
‎ค่ะ
‎ค่ะ หมอดูซานต้า แต่เขาไม่ยักหยั่งรู้
‎ที่สี่…
‎ริเวอร์!
‎เสียใจด้วยค่ะ
‎ริเวอร์!
‎ลี คุณเล่นเกมได้น่าทึ่งมากเลยค่ะ
‎ขอบคุณมากนะคะ
‎ที่สาม…
‎คอร์ทนีย์!
‎มานี่เลย!
‎เก่งมากค่ะ คอร์ทนีย์ เก่งมาก
‎- เหลือฉันกับแฟนแล้ว ‎- โอ้ พระเจ้า
‎สาวสวยสองคน
‎อนาคตที่สดใสสองเส้นทาง
‎เหลือแค่เทรเวอร์กับโคลอี้แล้ว
‎ขอให้ทั้งคู่โชคดีค่ะ
‎คุณคนหนึ่งกำลังจะได้ครองเงินหนึ่งแสนเหรียญ
‎และผู้ชนะก็คือ…
‎เทรเวอร์คือผู้ชนะ!
‎เก่งมาก เทรเวอร์!
‎เทรเวอร์คือผู้ชนะ ‎ของเดอะ เซอร์เคิลค่ะ ทุกคน!
‎เก่งมาก เทรเวอร์!
‎ต้องแบบนั้น!
‎เทรเวอร์หรือเดลีซ่า มาตรงนี้เลยค่ะ!
‎เทรเวอร์ หรือเดลีซ่า
‎นี่มีความหมายกับคุณและครอบครัวยังไงคะ
‎นี่เปลี่ยนชีวิตเราเลยค่ะ
‎ฉันยังรู้สึกว่ามันเหนือจริงอยู่เลย
‎เราไม่เคยหาเงินได้มากพอจะเก็บเลย
‎เราแค่อยากมีบ้านให้ลูกสาวได้เติบโตขึ้น
‎ได้มีบางสิ่งที่เราพูดได้ว่าเป็นของเรา
‎ฉันยังเอาแต่มองจออยู่เลย ‎เพราะฉันไม่อยากเชื่อจริงๆ
‎เชื่อเถอะค่ะ คุณทำได้แล้ว
‎คุณเข้ามาพร้อมความตั้งใจแน่วแน่ ‎คุณเข้ามาในฐานะคุณพ่อเลี้ยงเดี่ยว
‎และคุณทำเพื่อครอบครัวได้สำเร็จ
‎เราภูมิใจในตัวคุณและดีใจแทนคุณสุดๆ เลย
‎ขอบคุณค่ะ
‎ขอบคุณค่ะ เทรเวอร์หรือเดลีซ่า
‎ขอเสียงให้ผู้ชนะเดอะ เซอร์เคิลหน่อย ‎เทรเวอร์หรือเดลีซ่าค่ะ!
‎การชนะเดอะ เซอร์เคิลมันเหนือจริงสุดๆ
‎ไม่อยากเชื่อเลยว่าฉันมาได้ไกลขนาดนี้และชนะ
‎และรู้ว่าฉันกำลังจะได้กลับบ้าน
‎พร้อมสิ่งที่จะเปลี่ยนชีวิตฉันและครอบครัวของฉัน
‎ฉันพูดอะไรไม่ออกเลย
‎บอกตามตรงฉันอธิบายความรู้สึกไม่ได้ด้วยซ้ำ
‎ฉันตื่นเต้นมากที่จะได้ ‎บอกข่าวกับเทรเวอร์ สามีฉัน
‎เทรเวอร์ตัวจริงน่ะค่ะ
‎เขาจะต้องดีใจจนคลั่งแน่ๆ
‎- อยากบอกเขาตอนนี้เลยไหม ‎- ฉันบอกตอนนี้ได้เลยเหรอ
‎- ถ้าคุณอยากโทรหาเขานะ ‎- พระเจ้า จริงเหรอ
‎- ที่รัก ฉันมีอะไรจะบอก ‎- ไงจ๊ะ ที่รัก
‎- ฉันมีอะไรจะบอก ‎- อะไรเหรอ
‎- ลองเดาซิ ‎- อะไรนะ
‎ฉันชนะ!
‎- พูดจริงเหรอ ‎- ค่ะ!
‎- คุณล้อผมเล่น ‎- เปล่านะ
‎อย่าหลอกผมน่า
‎- ฉันชนะละ ‎- นั่นเทรเวอร์ตัวจริงเหรอ
‎- โย่! ‎- เฮ้!
‎เรารักคุณ!
‎คุณร้องไห้เหรอ
‎- ฉันรักคุณนะ ‎- เก่งมาก ที่รัก ยินดีด้วย
‎ขอบคุณ ยินดีกับคุณด้วยนะ!
‎เซอร์เคิล ข้อความ "จะมีใครสมควร ‎เป็นผู้ชนะมากกว่าเทรฟ-เทรฟไหม
‎เธออาจไม่ได้เล่นเป็นตัวเอง ‎แต่เธอจริงใจกว่านี้ไม่ได้อีกแล้ว
‎ตัวปลอมที่จริงแท้ที่สุด ‎ที่เคยแหวกว่ายในเดอะ เซอร์เคิล
‎ยินดีด้วยค่ะ เดลีซ่า คุณคือคนที่ทำให้มันเกิดขึ้น
‎ขอบคุณผู้เล่นทุกคนของเรา ‎และขอบคุณคุณที่รับชม
‎อีโมจิหัวใจทุกดวง อีโมจิหน้าจุ๊บๆ" ส่ง
‎คำบรรยายโดย มนัสวี ศักดิษฐานนท์